Devansarea alegerilor prezidențiale reprezintă opțiunea președintelui Klaus Iohannis pentru a se bate pentru o funcție la nivel european sau la nivel NATO, a declarat fostul șef al statului, Traian Băsescu.
"Altă explicație nu există pentru că e dificil să organizezi alegeri în septembrie, să stai cu doi peședinți până la sfârșitul lui decembrie. Gândiți-vă, e o perioadă lungă, în care ai și președinte ales și președinte în funcție, e dificil", a spus Traian Băsescu la postul Digi 24.
Fostul președinte Traian Băsescu a comentat, marți, șansele ca actualul șef al statului, Klaus Iohannis, să ocupe o funcție importantă în structurile UE, după încheierea mandatului. Băsescu a spus că dacă Iohannis țintește un post în structurile de vârf ale Uniunii Europene, aceste funcții sunt date și ocupate deja.
"Dar aici aș trage un semnal. Deci, vorbește experiența mea în UE, dacă (Iohannis) vizează un post la Uniunea Europeană trebuie să fie foarte atent.
Pentru că postul de președinte al Comisiei Europene, care este cel mai important, este dat. Ursula von der Leyen va fi în continuare președinta Comisiei pentru că e susținută de PPE", a spus Băsescu
El a continuat spunândcă "postul de președinte al Parlamentului este dat, este doamna Mestola (Roberta Metsola), postul de președinte al Consiliului European în mod cert va reveni Renew pentru că Franța nu poate să rămână fără nici om din cei patru.
Iar postul de înalt reprezentant pentru politică externă este ocupat de socialistul Josep Borrell. În opinia mea funcțiile la Uniunea Europeană sunt ocupate", a spus Traian Băsescu.